પૂર્વોત્તર ભારત શક્તિપીઠોને કારણે પણ અનાદિકાળથી સનાતનીઓ માટે આસ્થાનું કેન્દ્ર રહ્યું છે. ગૌહાટીમાં મા કામાખ્યાની પ્રમુખ શક્તિપીઠ આવેલી છે, જેમાં દર્શન અને આરાધના માટે ભારતના પ્રત્યેક ખૂણાથી લોકો આવે છે. ‘ત્રિપુરા’ રાજ્યનું નામ જ ત્રિપુર સુંદરીના નામે પડ્યું હોવાનું મનાય છે. કાલિકા પુરાણ મુજબ જ્યારે ભગવાન વિષ્ણુએ પોતાના સુદર્શન ચક્રથી માતા સતીના મૃતદેહના ટુકડા કર્યા હતા ત્યારે તેમાંનો એક ટુકડો અહીં આમ પૂર્વોત્તર ભારતના કણેકણમાં હિન્દુ સનાતન સંસ્કૃતિ વણાયેલી છે. મધ્યકાળ સુધી પણ પૂર્વોત્તર અને શેષ ભારત વચ્ચે વૈવાહિક તેમજ અન્ય પારસ્પરિક સંબંધો સ્થાપિત થતા રહ્યા હતા. કામપના રાજા ‘ભાસ્કર’ વર્મનની સાથે ‘હર્ષવર્ધન’નાં ખૂબ જ મધુર સંબંધ હતા. કાશ્મીરના રાજકુમારના લગ્ન કામપની રાજકુમારી સાથે થયાં હતાં, જેનો ઉલ્લેખ કલ્હાણના ‘રાજતરંગિણી’માં થયો છે.